CELEX: 22007D0002
Language: hu
Date: 2007-04-27 00:00:00
Title: Az EGT-Vegyesbizottság 2/2007 határozata ( 2007. április 27. ) az EGT-megállapodás I. mellékletének (Állat- és növény-egészségügyi kérdések) módosításáról

9.8.2007   
            
            
               HU
            
            
               Az Európai Unió Hivatalos Lapja
            
            
               L 209/3
            
         
      AZ EGT-VEGYESBIZOTTSÁG
   
   2/2007 határozata
   (2007. április 27.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2006. december 8-i 141/2006 EGT-vegyesbizottsági határozat (1) módosította a megállapodás I. mellékletét.
            
         
               (2)
            
            
               A szarvasmarhák szivacsos agyvelőbántalmának elsődleges járványkitöréséről való bejelentés gyakorisága tekintetében a 82/894/EGK irányelvtől való átmeneti eltérés megadásáról szóló, 2003. október 10-i 2003/724/EK bizottsági határozatot (2) bele kell foglalni a megállapodásba.
            
         
               (3)
            
            
               Az állatbetegségek Közösségen belüli bejelentéséről szóló 82/894/EGK tanácsi irányelvnek a lófélék egyes betegségeinek és a háziméhek egyes betegségeinek a bejelentési kötelezettség alá tartozó betegségek jegyzékébe való felvétele céljából történő módosításáról szóló, 2004. március 1-jei 2004/216/EK bizottsági határozatot (3) bele kell foglalni a megállapodásba.
            
         
               (4)
            
            
               E határozat Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének I. fejezete a következőképpen módosul:
   
               1.
            
            
               A 3.1. rész 10. pontja (82/894/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32004 D 0216: a Bizottság 2004. március 1-jei 2004/216/EK határozata (HL L 67., 2004.3.5., 27. o.).”
                        
                     
         
               2.
            
            
               A 3.1. rész 10. pontjába (82/894/EGK tanácsi irányelv) a következő adaptálási szöveget kell beilleszteni:
               „Az irányelv rendelkezései e megállapodás alkalmazásában az alábbiak szerint értelmezendők:
               Ennek az okmánynak a hatálya Izlandra is kiterjed.”
            
         
               3.
            
            
               A 3.2. rész 33. pontja (2005/393/EK bizottsági határozat) után a következő pontot kell beilleszteni:
               
                           „34.
                        
                        
                           
                              32003 D 0724: a Bizottság 2003. október 10-i 2003/724/EK határozata a szarvasmarhák szivacsos agyvelőbántalmának elsődleges járványkitöréséről való bejelentés gyakorisága tekintetében a 82/894/EGK irányelvtől való átmeneti eltérés megadásáról (HL L 260., 2003.10.11., 36. o.).”
                        
                     
         2. cikk
   A 2003/724/EK és 2004/216/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. április 28-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell közzétenni.
   
      Kelt Brüsszelben, 2007. április 27-én.
      
         
            az EGT-Vegyesbizottság részéről
         
         
            az elnök
         
         Alan SEATTER
         
      
   
   
      (1)  HL L 89., 2007.3.29., 6. o.
   
   
      (2)  HL L 260., 2003.10.11., 36. o.
   
   
      (3)  HL L 67., 2004.3.5., 27. o.
   
   
      (4)  Alkotmányos követelmények fennállását nem jelezték.